CELEX: 32022D0784
Language: sl
Date: 2022-05-17 00:00:00
Title: Izvedbeni sklep Komisije (EU) 2022/784 z dne 17. maja 2022 o spremembi Izvedbenega sklepa (EU) 2019/1202 glede harmoniziranih standardov za šobe, preskuševalne zahteve in mere, ki se uporabljajo za avtomobilski sistem za polnjenje utekočinjenega naftnega plina za lahka in težka vozila ter za sisteme za dušenje eksplozij (Besedilo velja za EGP)

19.5.2022   
               
               
                  SL
               
               
                  Uradni list Evropske unije
               
               
                  L 140/8
               
            
         IZVEDBENI SKLEP KOMISIJE (EU) 2022/784
         z dne 17. maja 2022
         o spremembi Izvedbenega sklepa (EU) 2019/1202 glede harmoniziranih standardov za šobe, preskuševalne zahteve in mere, ki se uporabljajo za avtomobilski sistem za polnjenje utekočinjenega naftnega plina za lahka in težka vozila ter za sisteme za dušenje eksplozij
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/34/EU Evropskega parlamenta in Sveta (2) se za proizvode, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so v skladu z bistvenimi zdravstvenimi in varnostnimi zahtevami iz Priloge II k navedeni direktivi, zajetimi v navedenih standardih ali delih standardov.
                  
               
                     (2)
                  
                  
                     Komisija je z dopisom BC/CEN/46-92 – BC/CLC/05-92 z dne 12. decembra 1994 od Evropskega odbora za standardizacijo (CEN) in Evropskega odbora za elektrotehnično standardizacijo (CENELEC) zahtevala pripravo in revizijo harmoniziranih standardov v podporo Direktivi 94/9/ES Evropskega parlamenta in Sveta (3) (v nadaljnjem besedilu: zahtevek). Navedena direktiva je bila nadomeščena z Direktivo 2014/34/EU, ne da bi se spremenile bistvene zdravstvene in varnostne zahteve iz Priloge II k Direktivi 94/9/ES. Navedene zahteve so trenutno določene v Prilogi II k Direktivi 2014/34/EU.
                  
               
                     (3)
                  
                  
                     Natančneje, CEN in CENELEC sta bila pozvana, da pripravita osnutke novih standardov o zasnovi in preskušanju opreme za uporabo v potencialno eksplozivnih atmosferah, kot so navedeni v poglavju I programa za standardizacijo, o katerem so se dogovorili CEN in CENELEC ter Komisija, in so priložene zahtevku. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
                  
               
                     (4)
                  
                  
                     CEN je na podlagi zahtevka pripravil naslednja harmonizirana standarda: EN 13760:2021 – Oprema in pribor za utekočinjeni naftni plin (UNP) – Sistem za polnjenje utekočinjenega naftnega plina za lahka in težka vozila – Šoba, preskuševalne zahteve in mere, ter EN 14373:2021 – Sistemi za dušenje eksplozij.
                  
               
                     (5)
                  
                  
                     Komisija je skupaj s CEN ocenila, ali sta standarda EN 13760:2021 in EN 14373:2021 skladna z zahtevkom.
                  
               
                     (6)
                  
                  
                     Standarda EN 13760:2021 in EN 14373:2021 izpolnjujeta zahteve, ki naj bi jih zajemala in ki so določene v Prilogi II k Direktivi 2014/34/EU. Zato je primerno, da se sklica na navedena standarda objavita v Uradnem listu Evropske unije.
                  
               
                     (7)
                  
                  
                     Standard EN 13760:2021 nadomešča standard EN 13760:2003, standard EN 14373:2021 pa nadomešča standard EN 14373:2005. Zato je treba iz serije C Uradnega lista Evropske unije umakniti sklica na standarda EN 13760:2003 in EN 14373:2005, ki sta objavljena v sporočilu Komisije (2018/C 371/01) (4).
                  
               
                     (8)
                  
                  
                     Da bi imeli proizvajalci dovolj časa za prilagoditev svojih izdelkov revidiranim različicam standardov EN 13760:2003 in EN 14373:2005, je treba odložiti umik sklicev na navedena standarda.
                  
               
                     (9)
                  
                  
                     V Prilogi I k Izvedbenemu sklepu Komisije (EU) 2019/1202 (5) so navedeni sklici na harmonizirane standarde, pripravljene v podporo Direktivi 2014/34/EU. Da se zagotovi, da so sklici na harmonizirane standarde, pripravljene v podporo Direktivi 2014/34/EU, vsi navedeni v enem aktu, bi bilo treba sklica na harmonizirana standarda EN 13760:2021 in EN 14373:2021 vključiti v navedeno prilogo.
                  
               
                     (10)
                  
                  
                     V Prilogi II k Izvedbenemu sklepu (EU) 2019/1202 so navedeni sklici na harmonizirane standarde, pripravljene v podporo Direktivi 2014/34/EU, ki so umaknjeni iz serije C Uradnega lista Evropske unije. Sklica na harmonizirana standarda EN 13760:2003 in EN 14373:2005 bi bilo treba vključiti v navedeno prilogo.
                  
               
                     (11)
                  
                  
                     Izvedbeni sklep (EU) 2019/1202 bi bilo zato treba ustrezno spremeniti.
                  
               
                     (12)
                  
                  
                     Na podlagi skladnosti s harmoniziranim standardom se lahko domneva skladnost z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/1202 se spremeni:
            
                        (1)
                     
                     
                        Priloga I se spremeni v skladu s Prilogo I k temu sklepu;
                     
                  
                        (2)
                     
                     
                        Priloga II se spremeni v skladu s Prilogo II k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 17. maja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309).
         
            (3)  Direktiva Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 100, 19.4.1994, str. 1).
         
            (4)  Sporočilo Komisije (2018/C 371/01) v okviru izvajanja Direktive 2014/34/EU Evropskega parlamenta in Sveta o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (Objava naslovov in sklicev harmoniziranih standardov po usklajeni zakonodaji Unije) (UL C 371, 12.10.2018, str. 1).
         
            (5)  Izvedbeni sklep Komisije (EU) 2019/1202 z dne 12. julija 2019 o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta (UL L 189, 15.7.2019, str. 71).
      
      
         
            PRILOGA I
            V Prilogi I k Izvedbenemu sklepu (EU) 2019/1202 se dodata naslednja vnosa:
            
               
                           Št.
                        
                        
                           Sklic na standard
                        
                     
                           „10.
                        
                        
                           EN 13760:2021
                           Oprema in pribor za utekočinjeni naftni plin (UNP) – Sistem za polnjenje utekočinjenega naftnega plina za lahka in težka vozila – Šoba, preskuševalne zahteve in mere
                        
                     
                           11.
                        
                        
                           EN 14373:2021
                           Sistemi za dušenje eksplozij“
                        
                     
         
      
      
         
            PRILOGA II
            V Prilogi II k Izvedbenemu sklepu (EU) 2019/1202 se dodata naslednja vnosa:
            
               
                           Št.
                        
                        
                           Sklic na standard
                        
                        
                           Datum umika
                        
                     
                           „9.
                        
                        
                           EN 13760:2003
                           Sistem za polnjenje utekočinjenega naftnega plina za lahka in težka vozila – Šoba, preskuševalne zahteve in mere
                        
                        
                           19. november 2023
                        
                     
                           10.
                        
                        
                           EN 14373:2005
                           Sistemi za dušenje eksplozij
                        
                        
                           19. november 2023“